

ที่ มท ๐๘๑0.6/วว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

สิงหาคม ๒๕64

เรื่อง ขอความร่วมมือให้การช่วยเหลือเยียวยาหมอนวดคนพิการทางการเห็น

เรียน ผู้ว่าราชการจังหวัด (ตามบัญชีแนบท้าย)

สิ่งที่ส่งมาด้วย 1. สำเนาหนังสือสมาคมประชาคมคนตาบอดไทย ที่ สปบท.(พิเศษ)039

ลงวันที่ 6 สิงหาคม 2564 จำนวน 1 ฉบับ

2. แบบสำรวจจำนวนหมอนวดจำนวนร้านนวดฯ จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสมาคมประชาคมคนตาบอดไทย ซึ่งได้มีโครงการช่วยเหลือเยียวยาหมอนวดซึ่งเป็นคนพิการทางการเห็น และผู้ประกอบการร้านนวดที่เป็นคนพิการทางการเห็น โดยหมอนวดจะได้รับถุงยังชีพพร้อมด้วยเงินรายละ 500 บาท และผู้ประกอบการร้านนวด ที่เป็นคนพิการทางการเห็นจะได้รับเงินร้านละ 2,000 บาท โดยต้องไม่เคยได้รับความช่วยเหลือจากสมาคมประชาคมคนตาบอดไทยมาก่อน โดยขอความอนุเคราะห์สำรวจและรวบรวมข้อมูลบุคคล และร้านประกอบการตามเป้าหมาย ส่งให้สมาคมประชาคมคนตาบอดไทยทราบ

กรมส่งเสริมการปกครองท้องถิ่นพิจารณาแล้วเพื่อให้การดำเนินการเป็นไปด้วยความเรียบร้อย จึงขอให้จังหวัดแจ้งองค์กรปกครองส่วนท้องถิ่นให้ความร่วมมือสำรวจข้อมูลจำนวนหมอนวดที่เป็นคนพิการทางการเห็นและจำนวนร้านนวดที่ผู้ประกอบการร้านนวดเป็นคนพิการทางการเห็น และรวบรวมส่งให้สมาคมประชาคม คนตาบอดไทย เพื่อพิจารณาให้ความช่วยเหลือและบรรเทาความเดือดร้อนของคนพิการทางการเห็นที่ได้รับผลกระทบจากโรคติดเชื้อไวรัสโคโรนา 2019 ต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาเศรษฐกิจ สังคม และคุณภาพชีวิต

โทร. ๐-๒๒๔๑-๙๐๐๐ ต่อ 4132